Varajase saagi tõttu on hea maitsega maasikad olulisel kohal meie toidulaual. Nendest valmistatakse moosi,  siirupit, mahla, želeed, marmelaadi, dessertveini, likööri jm. Maasikaid võib kuivatada või sügavkülmutada. Lühiajaliselt võib neid säilitada ka külmkapis, aga mitte kinnises karbis, sest siis riknevad nad kiiresti. Enne sügavkülmutamist pole soovitav maasikaid pesta, külmutama peaks väiksemas koguses ja üsna kiiresti. Külmutamisel väheneb maasikate magus maitse ning seetõttu võib neile suhkrut peale raputada.[10]